Document ID: /roh_data/filtered/fineweb-2-filterrobots_roh.jsonl.gz/17779

Sco quai ch'il cuschinier e possessur da la Posta, Corsin Cavegn, ha ditg al Radio Rumantsch stoppia el cuschinar 140 kg brassà. La problematica saja la dimensiun.
Quai valia era per organisar las bavrondas. Els empostian tranter auter 480 buttiglias da mez liter vin cotschen. En tut vegn stoppian els engaschar quasi 40 persunas per venderdis saira, ha ditg Josi Russi da l’hotel Cruna. 23 persunas sajan en il servis, e quai saja ina sfida perquai ch’intginas persunas enconuschian els mo dal vesair e perquai na sappian els betg co quellas lavurian.
I vegn fatg quint che 650 persunas van venderdis saira a la radunanza. La Cruna e la Posta organiseschan quest eveniment per la secunda giada.